***Informatívna správa***

***z XV. rokovanie Mestského zastupiteľstva v Košiciach***

***zo dňa 11. februára 2013***

***Projekt výstavby bytových domov Obytného súboru Košice – Ťahanovce IV. a V.  
– majetkovoprávne usporiadanie pozemkov***

MZ schválilo :

1. zámer spoločnosti TH STAVBYT s.r.o. (ďalej len „investor“) zrealizovať bytovú výstavbu na území lokality Ťahanovce IV. a V. a s tým spojené majetkovoprávne usporiadanie,
2. zmluvu o budúcej kúpnej zmluve, o budúcej zámennej zmluve, o budúcej nájomnej zmluve a o zriadení predkupného práva k nehnuteľnostiam a o spolupráci v predloženom znení, ktorá sa uzatvorí medzi Mestom Košice a investorom (ďalej len „zmluva o budúcej zmluve“),
3. zriadenie predkupného práva pre investora za podmienok uvedených v zmluve o budúcej zmluve,
4. prevod vlastníctva, zámenu a dlhodobý nájom v zmysle zmluvy o budúcej zmluve vo vzťahu k pozemkom, ktoré sú uvedené v prílohe tejto zmluvy, ako dôvod hodný osobitného zreteľa podľa § 9a ods. 8 písm. e) a ods. 9 písm. c) zákona č. 138/1991 Zb. o majetku obcí v znení neskorších predpisov z dôvodu, že aktuálna rozdrobenosť pozemkov, príliš mnoho spoluvlastníkov, ako aj vznesené reštitučné nároky znemožňujú mestu efektívne nakladanie s týmito pozemkami; zároveň zámer celkového majetkovoprávneho usporiadania pozemkov investorom má následne viesť k jeho využitiu pre výstavbu bytových domov. Vzhľadom na projekt, ako vyplýva zo zmluvy o budúcej zmluve, nie je účelné dávať dotknuté pozemky pred majetkovoprávnym usporiadaním do užívania rôznym osobám; predovšetkým však investor už na dotknutom území aj nadobudol do svojho výlučného vlastníctva, resp. spoluvlastníctva niektoré príslušné pozemky.

***Informácia primátora mesta o svojej činnosti od XIV. rokovania MZ***

MZ vzalo na vedomie informáciu primátora mesta o svojej činnosti od XIV. rokovania MZ.

***Správa o činnosti Útvaru hlavného kontrolóra mesta Košice***

MZ vzalo na vedomie

1. Správu o činnosti hlavného kontrolóra mesta Košice od XIV. rokovania MZ v Košiciach.

2. Správu o kontrolnej činnosti hlavného kontrolóra mesta Košice za rok 2012.

3. Správu o výsledkoch kontrol v subjektoch :

Magistrát mesta Košice, Tr. SNP 48/A, Košice,

Základná škola Masarykova 19/A, Košice.

4. Stanovisko hlavného kontrolóra mesta Košice k Návrhu programového rozpočtu mesta Košice

na roky 2013 - 2015.

***Správa povereného zastupovaním náčelníka Mestskej polície Košice o činnosti MsP Košice***

***od 01.07.2012 do 31.12.2012***

MZ vzalo na vedomie Správu povereného zastupovaním náčelníka Mestskej polície Košice o činnosti MsP Košice od 01.07.2012 do 31.12.2012.

***Správa o odpovediach na interpelácie a dopyty poslancov mestského zastupiteľstva, ktoré boli prednesené na XIV. rokovaní MZ v Košiciach dňa 10.12.2012***

MZ vzalo na vedomie Správu o odpovediach na interpelácie a dopyty poslancov mestského zastupiteľstva, ktoré boli prednesené na XIV. rokovaní MZ v Košiciach dňa 10.12.2012.

***Programový rozpočet mesta Košice na roky 2013 – 2015***

MZ schválilo :

1. Programový rozpočet mesta Košice na rok 2013

v €

|  |  |
| --- | --- |
| Príjmy celkom | 187 288 072 |
| Výdavky celkom | 187 288 072 |
| Rozdiel | 0 |
|  |  |
| Bežný rozpočet |  |
| Príjmy | 125 971 342 |
| Výdavky | 123 730 404 |
| Rozdiel – prebytok | 2 240 938 |
|  |  |
| Kapitálový rozpočet |  |
| Príjmy | 50 899 723 |
| Výdavky | 52 152 899 |
| Rozdiel – schodok | - 1 253 176 |
|  |  |
| Finančné operácie |  |
| Príjmy | 10 417 007 |
| Výdavky | 11 404 769 |

Rozdiel – schodok - 987 762

2. Rozpočtové opatrenie - viazanie rozpočtovaných výdavkov v Programe č. 4 ŠKOLSTVO v bežnom rozpočte vo výške 1 000 000 €.

3. Rozdelenie podielu dane z príjmov fyzických osôb pre mestské časti - viď. uznesenie č. 550.

4. Rozdelenie účelových finančných prostriedkov pre mestské časti nasledovne :

- viď. uznesenie č. 550.

a) opatrovateľská služba vo výške 800 000 €

b) účelové prostriedky na bežné výdavky vo výške 410 000 €

c) účelový príspevok na stravovanie dôchodcov formou transferu pre jednotlivé mestské časti.   
 Výška príspevku na jeden obed v závislosti od priznaného dôchodku je nasledovná:

do 250,00 € 0,83 €

od 250,01 € do 330,00 € 0,66 €

od 330,01 € 0,00 €

d) účelové finančné prostriedky pre jednotlivé mestské časti na verejnoprospešné služby   
 a investičné akcie : 10 000 € pre MČ – Barca, Džungľa, Kavečany, Lorinčík, Vyšné Opátske,

Košická Nová Ves, Krásna, Myslava, Pereš, Poľov, Šebastovce, Šaca, Ťahanovce – obec

a 30 000 € pre MČ – Dargovských hrdinov, Juh, Nad jazerom, Staré mesto, Západ,   
 Sídlisko Ťahanovce, Sever, Sídlisko KVP.

Uvedené finančné prostriedky budú mestským častiam poukazované priebežne na základe

predložených faktúr a iných daňových dokladov.

5. Použitie finančných prostriedkov vyplývajúcich z regulatívov v rozpočtoch mestských častí s účelovým určením na verejnoprospešné práce (zeleň, komunikácie, verejné osvetlenie, zimná údržba) na území príslušnej mestskej časti alebo na údržbu majetku zvereného mestom do správy MČ.

Všetky schválené účelové finančné prostriedky a odvody z regulatívov podliehajú finančnému

zúčtovaniu v rozpočtovom roku.

6. Dotáciu v zmysle VZN mesta Košice č. 76:

# Klub národnostných menšín a Pamätná izba Sándora Máraiho za účelom zabezpečenia aktivít všetkých národnostných menšín, ktoré pôsobia v meste Košice vo výške 3 000 €.

# Ekumenické spoločenstvo cirkví a náboženských spoločností na území mesta Košice za účelom zabezpečenia aktivít v oblasti ekumenizmu a duchovného rozvoja v spolupráci so všetkými cirkvami a náboženskými spoločnosťami na území mesta Košice vo výške 4 000 €.

MZ poveriloprimátora mesta Košice podľa ustanovení § 11 ods. 4 písm. b) zákona č. 369/1990 Zb. a § 14 ods. 1 zákona č. 583/2004 Z. z. v znení ďalších zmien a doplnkov aktualizovať rozpočet:

- o  uhradené záväzky presunom zo schváleného rozpočtu z programu   
 č. 9 Interné služby „Záväzky z  minulých rokov“ do príslušného programu

a podprogramu a podľa platnej funkčnej a ekonomickej klasifikácie

- o granty a transfery poskytnuté zo štátneho rozpočtu SR a EÚ

- o finančné prostriedky poskytnuté formou sponzorských príspevkov

- o návratné zdroje financovania a ich splácanie, súvisiace s predfinancovaním

investičných projektov podporených zo zdrojov EÚ a zo štátneho rozpočtu.

MZ vzalo na vedomie Programový rozpočet mesta Košice na roky 2014 a 2015

- viď. uznesenie č. 550

***Zmeny a doplnenia VZN mesta Košice č. 78 o čistote a o verejnom poriadku***

MZ schválilo Zmeny a doplnenia Všeobecne záväzného nariadenia mesta Košice č. 78 o čistote a o verejnom poriadku podľa predloženého návrhu s nasledovnými zmenami viď. uznesenie č. 551.

***Zmeny a doplnky Územného plánu hospodársko-sídelnej aglomerácie Košice 2012,***

***zmena č. 65, 66 a 67***

# MZ vzalo na vedomie :

**-** súhlasné stanovisko Obvodného úradu v Košiciach, Odbor výstavby a bytovej politiky

v zmysle § 25 zákona č. 50/1976 Zb. o územnom plánovaní a stavebnom poriadku

(stavebný zákon) v znení neskorších predpisov k návrhu Zmien a doplnkov č.65 Magnezitárska,   
 č. 66 Za Hornádom, č.67 Napájadlá - ÚPN HSA Košice.

- vyhodnotenie pripomienok k návrhu Zmien a doplnkov č. 65 Magnezitárska, č.66

Za Hornádom, č. 67 Napájadlá - ÚPN HSA Košice,

MZ schválilo :

1. Zmeny a doplnky č. 65 Magnezitárska, č. 66 Za Hornádom, č. 67 Napájadlá - ÚPN HSA   
 Košice v zmysle spracovanej dokumentácie,

2. doplnok ku Všeobecne záväznému nariadeniu mesta Košice č. 39/1998, ktorým sa   
 vyhlasuje záväzná časť územného plánu HSA Košice podľa predloženého návrhu Zmien a   
 doplnkov č. 65 Magnezitárska, č. 66 Za Hornádom, č. 67 Napájadlá - ÚPN HSA Košice,

MZ žiadalo primátora mesta Košice zabezpečiť prostredníctvom odborne spôsobilej osoby pre obstarávanie predmetnej územnoplánovacej dokumentácie - viď. uznesenie č. 552.

**Zmeny a doplnenie predmetu podnikania (činnosti) obchodnej spoločnosti Bytový podnik mesta Košice, s.r.o.**

MZ schválilo zmenu zakladateľskej listiny obchodnej spoločnosti Bytový podnik mesta Košice.

MZ uložilo konateľovi obchodnej spoločnosti Bytový podnik mesta Košice, s.r.o.:

a) zabezpečiť zápis zmien v Obchodnom registri,

b) vypracovať úplné znenie Zakladateľskej listiny.

**Informácia o záveroch vykonaného mimoriadneho dohľadu MPSVaR SR   
nad poskytovaním sociálnych služieb v Stredisku sociálnej pomoci mesta Košice**

**a prijatých opatreniach na odstránenie zistených nedostatkov**

MZ vzalo na vedomie informáciu o  záveroch vykonaného mimoriadneho dohľadu MPSVaR SR nad poskytovaním sociálnych služieb v Stredisku sociálnej pomoci mesta Košice a prijatých opatreniach na odstránenie zistených nedostatkov.

***Priebežná správa o projekte Košice – Európske hlavné mesto kultúry 2013 za obdobie 18.10.2012 – 31.12.2012***

MZ vzalo na vedomie Priebežnú správu o projekte Košice – Európske hlavné mesto kultúry 2013

za obdobie 18.10.2012 – 31.12.2012.

**Udelenie Ceny mesta Košice pre jednotlivcov a kolektívy pri príležitosti osláv Dňa mesta Košice v roku 2013**

MZ udelilo Cenu mesta Košice v roku 2013 :

a) jednotlivcom :

1. MUDr. Michalovi Becovi

2. prof. MUDr. Márii Frankovičovej, PhD.

3. Ing. Ferencovi Magyarovi, PhD.

4. RNDr. Jozefovi Ondášovi, CSc., MBA

5. Doc. PhDr. Jozefovi Suláčkovi, CSc.

6. MUDr. Dagmare Takácsovej

7. JUDr. Zdenkovi Trebuľovi

b) kolektívom

1. Fakulte umení Technickej univerzity v Košiciach

2. Základnej škole Krosnianska 4, Košice.

***Doplnenie členov v radách škôl a školských zariadení v zriaďovateľskej pôsobnosti mesta Košice za zriaďovateľa***

MZ delegovalo zástupcov mesta Košice do rád škôl a školských zariadení, ktorých zriaďovateľom je mesto Košice podľa prílohy.

***Informácia o výsledku kontroly Najvyššieho kontrolného úradu SR a o prijatých opatreniach v projekte „Komunitná sociálna práca v sociálne znevýhodnených lokalitách mesta Košice“***

MZ vzalo na vedomie Informáciu o výsledku kontroly Najvyššieho kontrolného úradu SR a o prijatých opatreniach v projekte „Komunitná sociálna práca v sociálne znevýhodnených lokalitách mesta Košice“.

**Petícia občanov „Zachráňme trolejbusy“**

MZ vzalo na vedomie petíciu „Zachráňme trolejbusy“.

***Prenechanie časti priestorov v objekte na ZŠ Ľ. Podjavorinskej 1, Košice do nájmu Strednej odbornej škole technickej, Kukučínova 23, Košice ako prípad hodný osobitného zreteľa***

MZ schválilo prenájom priestorov v objekte ZŠ Ľ. Podjavorinskej 1, Košice v rozsahu 195 m2 vo výške 195,- Eur nájomcovi Stredná odborná škola technická, Kukučínova 23, Košice a sumy za platby súvisiace s užívaním priestorov - prevádzkové náklady ako prípad hodný osobitného zreteľa podľa § 9a ods. 9 písm. c) zákona č. 138/1991 Zb. o majetku obcí v znení neskorších predpisov.

***Prenechanie telocvične na ZŠ Tomášikova 31, Košice do nájmu Školskému športovému klubu JUGO Košice ako prípad hodný osobitného zreteľa***

MZ schválilo prenájom malej telocvične na ZŠ Tomášikova 31, Košice nájomcovi „Školský športový klub JUGO Košice“ za nájomné vo výške 60,- Eur/školský rok a prevádzkové náklady ako prípad hodný osobitného zreteľa podľa § 9a ods. 9 písm. c) zákona č. 138/1991 Zb. o majetku obcí v znení neskorších predpisov, z dôvodu všeobecného záujmu podporovať športové aktivity detí a tým prispievať k zdravému životnému štýlu a k zlepšeniu kvality života, v rozsahu najviac

3 hod./týždenne podľa časového rozvrhu schváleného riaditeľom školy.

***Prenechanie telocvične na ZŠ Bukovecká 17, Košice do nájmu športovému klubu Volejbalový klub Šaca ako prípad hodný osobitného zreteľa***

MZ schválilo prenájom telocvične na ZŠ Bukovecká 17, Košice nájomcovi „Volejbalový klub Šaca“ za nájomné vo výške 75,- Eur/školský rok a prevádzkové náklady ako prípad hodný osobitného zreteľa podľa § 9a ods. 9 písm. c) zákona č. 138/1991 Zb. o majetku obcí v znení neskorších predpisov, z dôvodu všeobecného záujmu podporovať športové aktivity detí a tým prispievať k zdravému životnému štýlu a k zlepšeniu kvality života, v rozsahu najviac

3 hod./týždenne podľa časového rozvrhu schváleného riaditeľom školy.

***Zámena pozemkov v k. ú.***

MZ schválilo zámenu nehnuteľností – viď. uznesenie č. 564, 565, 566.

***Udelenie súhlasu k realizácii stavby pre TEPELNÉ HOSPODÁRSTVO spoločnosť s ručením obmedzeným Košice a následné zriadenie vecného bremena***

MZ schválilo :

a) udelenie súhlasu k realizácii stavby „TEHO - Zmena teplonosného média na sídlisku Nad jazerom Košice, II. etapa“ pre TEPELNÉ HOSPODÁRSTVO spoločnosť s ručením obmedzeným Košice,

b) zriadenie vecného bremena na priznanie práva uloženia inžinierskych sietí   
- horúcovodných rozvodov na pozemkoch vo vlastníctve mesta Košice v  k. ú. Jazero špecifikovaných v prílohe č. 1 v rozsahu 6 940 m2 v prospech firmy TEPELNÉ HOSPODÁRSTVO spoločnosť s ručením obmedzeným Košice za jednorazovú náhradu za dočasné užívanie pozemkov vo výške 9 369,- Eur a  jednorazovú náhradu za obmedzenie vo výkone vlastníckych práv stanovenú znaleckým posudkom navýšenú  
o náklady mesta Košice súvisiace so zriadením vecného bremena v súlade s postupom schváleným Majetkovou komisiou Mestského zastupiteľstva v Košiciach dňa 24.05.2011.

***Informácia o plnení uznesenia MZ č. 180 zo dňa 5.12.2011 - Nájom majetku za symbolické nájomné z dôvodu hodného osobitného zreteľa***

MZ vzalo na vedomie informáciu o  plnení uznesenia Mestského zastupiteľstva v  Košiciach č. 180 zo dňa 5.12.2011.

***Predaj prebytočného majetku mesta Košice ako prípad hodný osobitného zreteľa  
firme S.V.I.M. s.r.o.***

MZ schválilo priamy predaj nehnuteľného majetku zapísaného na LV č. 14305 v k. ú. Terasa:

stavba - budova, súpisné číslo 497, nachádzajúca sa na parcele č. 2742,

stavba - budova súpisné číslo II.2425 nachádzajúca sa na parcele č. 2743/2,

pozemky - parcela č. 2742 o výmere 270 m2, parcela č. 2743/2 o výmere 502 m2 a parcela   
č. 2744/2 o výmere 1745 m2, ako prípad hodný osobitného zreteľa firme S.V.I.M. s.r.o.,

IČO 36 173 070, so sídlom v Košiciach za cenu 340 000,- Eur.

Prípad hodný osobitného zreteľa spočíva v tom, že priamy predaj prebytočného nehnuteľného majetku firme S.V.I.M. s.r.o. odstraňuje existujúce závady na tomto majetku. Firma S.V.I.M. s.r.o. ako dlhodobý nájomca majetku vykonala na ňom rozsiahle investície, ktoré sa prejavujú ako závady na ňom viaznuce, spočívajúce v povinnosti vlastníka majetku vyplatiť nájomcovi protihodnotu toho, o čo sa zvýšila hodnota veci.

***Učenie spôsobu prevodu pozemku parc. č. 7267/1 v k. ú. Krásna priamym predajom***

MZ schválilo spôsob prevodu nehnuteľného majetku vo vlastníctve mesta Košice - priamy predaj pozemku registra KN-C parc. č. 7267/1 s výmerou 5 m2 v k. ú. Krásna.

***Zmena uznesenia MZ č. 270 zo dňa 23. apríla 2012 – Určenie spôsobu prevodu nehnuteľností***

***– OC III na Hemerkovej č. 39 formou dobrovoľnej dražby***

MZ menilo uznesenie MZ v Košiciach č. 270 zo dňa 23. apríla 2012 v časti schvaľuje nasledovne: slová „s najnižším podaním vo výške 3 914 060 €“ sa nahrádzajú slovami „s najnižším podaním

vo výške 2 952 600 €“.

***Prevod spoluvlastníckeho podielu mesta Košice na nehnuteľnostiach v k. ú. Myslava podielovému spoluvlastníkovi Pavlovi Tkáčikovi a Angele Tkáčikovej***

MZ schválilo prevod spoluvlastníckeho podielu mesta Košice vo výške 1/2 k celku na nehnuteľnostiach – pozemkoch registra KN-C parc. č. 1724/47, záhrady s výmerou 315 m2,

parc. č. 1724/281, záhrady s výmerou 11 m2, parc. č. 1724/382 záhrady s výmerou 11 m2 a

parc. č. 1724/464, záhrady s výmerou 29 m2 v k. ú. Myslava podielovému spoluvlastníkovi Pavlovi Tkáčikovi a Angele Tkáčikovej, ktorým sa realizuje uplatnené zákonné predkupné právo, za kúpnu cenu vo výške 3 111,- Eur.

***Priamy predaj pozemku v k. ú.***

MZ schválilo priamy predaj  pozemku - viď. uznesenie č. 574, 575.

***Priamy predaj spoluvlastníckeho podielu budovy***

MZ schválilo priamy predaj spoluvlastníckeho podielu budovy - viď. uznesenie č. 574, 575.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Uznesenie MZ sú k nahliadnutiu na sekretariáte MÚ*

*Košice 28. február 2013*

*Spracovala : Monika Hegyiová*